રાજ્ય પરીક્ષા ભરતી બોર્ડ દ્વારા આજે લોક રક્ષક દળની પરીક્ષા યોજાઈ હતી પરીક્ષાર્થીઓ પરીક્ષા કેન્દ્ર દૂર હોવાથી પરીક્ષા આપવા માટે એસટી બસ ની સુવિધાના અભાવે ખાનગી વાહનો અને બાઈક લઈ જીવન જોખમે મુસાફરી કરી પરીક્ષા કેન્દ્ર પર પહોંચવા વહેલી સવારથી મથામણ માં પડ્‌યા હતા અરવલ્લી જીલ્લાના માલપુર તાલુકાના મગોડી ગામનો વિપુલ ખાંટ ડાહ્યાભાઈ ખાંટ નામનો યુવાન કપડવંજ પરીક્ષા કેન્દ્ર પર વહેલી સવારે બાઈક લઈને નીકળ્યો હતો બાયડના સરસોલી ગામ નજીક યુવકનું બાઈક અગમ્ય કારણોસર ઝાડ સાથે અથડાતા ઘટનાસ્થળે જ મોત નિપજતા ભારે ચકચાર મચી હતી.